stanford-oval/wikipedia huggingface dataset:
จีบให้วุ่นลงทุนด้วยรัก

| จีบให้วุ่นลงทุนด้วยรัก |
| --- | --- |
ประเภท:  โรแมนติก ดราม่า 
เค้าโครงจาก: Cuo Liao เชี่ยวเหยา (Qiao Yao)
พัฒนาโดย: Dongyang Liehuo ภาพยนตร์และโทรทัศน์มีเดีย จำกัด
เขียนโดย: หยางเฉียนจือ
แสดงนำ: ดีแลน หวัง ไป๋ลู่
ประเทศแหล่งกำเนิด: ประเทศจีน
ภาษาต้นฉบับ: จีน
จำนวนตอน: 36
การผลิต
ผู้อำนวยการผลิต: กัว ฮู
ความยาวตอน: 45 นาที
บริษัทผู้ผลิต:   บริษัท ภาพยนตร์และเทเลวิชั่น มีเดีย จำกัด 
ออกอากาศ
เครือข่าย: อ้ายฉีอี้ 
ออกอากาศ: 3 พฤศจิกายน ค.ศ. 2023 (2023-11-03) – 29 พฤศจิกายน ค.ศ. 2023 (2023-11-29)
จีบให้วุ่นลงทุนด้วยรัก  (จีน: 以爱为营) เป็นซีรีส์ทางโทรทัศน์ของจีนที่นำแสดงโดยดีแลน หวัง และ ไป๋ลู่ ออกอากาศตอนแรกทางหนานหูทีวี อ้ายฉีอี้ Mango TV TrueID ออกอากาศตอนแรก 3 พฤศจิกายน 2566ในวันที่ 1 พฤศจิกายน 2023 Di Ai Vi Doanh มีกำหนดออกอากาศในวันที่ 3 พฤศจิกายน 2023 ทาง MangoTV และวันที่ 5 พฤศจิกายน 2023 ทาง Ho Nam Ve Thi ภาพยนตร์เรื่องนี้ได้รับลิขสิทธิ์ในเวียดนามและออกอากาศทาง K+ เท่านั้น
เรื่องย่อ

“เจิ้งซูอี้” (รับบทโดย ไป๋ลู่) นักข่าวสาวสวยสายเศรษฐกิจประจำรู้เฟื่องเรื่องเงินสื่อด้านการเงินชื่อดัง เธอตั้งใจคิดหาประเด็นสัมภาษณ์เด็ดๆ ทุกครั้ง เพื่อให้ถูกใจ หัวหน้าบ.ก. เลือกคอลัมภ์เธอนำไปขึ้นหน้าปก ปีนี้บทความจากบทสัมภาษณ์ของเธอ ได้รับเลือกไปโปรยบนปก ถึง 8 ครั้ง 8 เล่มแต่เธอก็ไม่หยุดอัพเกรดตัวเองเป้าหมายสูงสุดคือยึดขึ้นหน้าปกออนไลน์ ซูอี้มีความมุ่งมั่นที่จะต้องได้สัมภาษณ์“สือเยี่ยน”(รับบทโดย ดีแลน หวัง) ประธานบริษัทการลงทุนหมิงอวี้อวิ๋นช่วง นักธุรกิจหนุ่มหล่ออายุน้อยที่ประสบความสำเร็จอย่างสูง กับแนวคิดมองหาการลงทุนที่คุ้มค่าจากบริษัทสตาร์ตอัปที่เห็นแววว่ามีอนาคต ภาพลักษณ์การทำงานเก่งฝีมือเจ๋ง ของเขาเป็นที่เลื่องลือไปทั่ว แต่เพราะเป็นคนเก็บตัวจึงแทบไม่เคยมีภาพถ่ายแบบชัดๆ ของประธานสือปรากฏตามสื่อ มากสุดก็เพียงด้านข้างเท่านั้น ที่สำคัญการให้สัมภาษณ์ครั้งนี้จะเป็นการเปิดตัวครั้งแรกของเขาในสื่อด้านการเงิน
สือเยี่ยน เลือก เจิ้งซูอี้ แทน “อวี่หลิง” (รับบทโดย อันเยว่ซือ) นักข่าวดาวดังรุ่นพี่ในออฟฟิศ แต่จู่ๆ “เฉินเซิ่ง” (รับบทโดย หลิวหมิงเฮ่า) เลขาและผู้ช่วยของประธานสือ ได้โทร.มาเลื่อนนัดการสัมภาษณ์ เพราะติดงานเลี้ยงสำคัญที่ “กวนจี้” (รับบทโดย หลิวตงชิ่น) จัดขึ้น และกำชับว่าสือเยี่ยนจะต้องมาให้ได้ เพราะเขานัดคนสำคัญระดับเทพไว้ที่งานเลี้ยง เรื่องนี้ทำให้ ซูอี้ เปลี่ยนแผนตัดสินใจไปดักรอเพื่อขอสัมภาษณ์เขา ในงานเลี้ยงที่คฤหาสน์วอร์เนอร์ เพราะหากไม่ได้สัมภาษณ์เธอก็จะไม่มีบทความลงตีพิมพ์ในสัปดาห์หน้า แต่สื่อเยี่ยนไม่ว่างจริงๆ จึงให้ เฉินเซิ่ง ผู้ช่วยขาเม้าท์ เลื่อนสัมภาษณ์ออกไปอีก
ระหว่างนั้นในงานเดียวกันนี้ ซูอี้ กลับได้เจอ “อวี้โหยว” (รับบทโดย เว่ยเจ๋อหมิง) ศาตราจารย์ ม.การเงิน ที่อายุน้อยที่สุดโดยบังเอิญ เธอขอแอดวีแชตของเขาไว้อี้โหยวตอบตกลงเช่นกัน ทำให้ไม่สามารถไปฉลองวันเกิดคนรัก “เยว่ซิงโจว” (รับบทโดย หลู่เฉิงเจว๋) ได้ทัน และคืนนั้นเองซูอี้ก็จับได้ว่าซิงโจวนอกใจเธอ ซูอี้จึงชิงบอกเลิกก่อนในคืนเดียวกัน เมื่อหัวหน้าบ.ก. "ถังอี้" (รับบทโดย เจิ้งลี่ )และ นักข่าวสาวเพื่อนเลิฟ "ปี้รั่วซาน" (รับบทโดย เจียงเพ่ยเหยา) ต่างพากันดีใจที่ผู้ชายเฮงซวยอย่างซิงโจวออกไปจากชีวิตซูอี้แล้ว
หลังจากเจิ้งซูอี้ทราบมือที่สามที่ทำให้ความรักของเธอต้องพังทลายลงคือ "ฉินเล่อจือ" (รับบทโดย เจิ้งซูหวน) โดยเธอเป็นหลานสาวของน้าเล็ก ซูอี้เลยตั้งใจประกาศต่อหน้าจะจีบน้าของเธอให้ได้ จนเล่อจือต้องเรียกเธอว่าน้าสะใภ้ หวังเอาคืนให้สาสม ต่อมาสือเยี่ยนได้ฝาก "ฉินสือเยว่" (รับบทโดย เสินอวี่เจี๋ย) เข้าฝึกทำงานที่รู้เฟื่องเรื่องเงินโดยปิดบังสถานะตัวตนของหลานสาวเอาไว้ โดยบก.ถังอี้ มอบหมายซูอี้ดูแลโดยตรง แต่แล้วก็เกิดวิกฤตกับเล่ออันเทคโนโลยีเมื่อบรูซลาออกไปร่วมงานกับม้ามืดเทคโนโลยี บริษัทของ "อี้หยาง" (รับบทโดย โจวเคออวี่) อัจฉริยะด้านชิป สือเยี่ยนจึงต้องหาทุกวิธีทางเพื่อช่วยเล่ออันโดยมีความกดดันภายในหมิงอวี้อวิ๋นช่วง
อี้หยางหลังได้รู้จักซูอี้ก็คอยตามตื้อไม่หยุดแต่ซูอี้ก็ไม่ได้สนใจเพราะมีจุดมุ่งหมายมัดหัวใจซีอีโอหนุ่มผู้แสนเย็นชาเพื่อแก้แค้นฉินเล่อจื่อเท่านั้น ยิ่งเดินเกมมากเท่าไรยิ่งก่อเกิดความลงตัวในอุปสงค์กับอุปทานระหว่างความสัมพันธ์จนเกิดความว้าวุ้นในใจที่ยุ่งเหยิงของทั้งคู่ตามมาอีกมากมาย!!!
นักแสดง

หวังเฮ่อตี้  รับบทเป็น  สือเยี่ยน/เสี่ยวเยี่ยน อายุ 27 ปี ประธานสือบริษัทการลงทุนหมิงอี้อวิ๋นช่วง นักธุรกิจหนุ่มหล่ออายุน้อยที่ประสบความสำเร็จอย่างสูงเขาเป็นคนเท่ห์ๆ สุขุม พูดน้อย เย็นชา ฉลาด เด็ดขาด วางแผนธุรกิจเก่ง มีความทะเยอทะยานสูง เก็บตัวไม่ชอบออกสื่อและเป็นน้าเล็กของฉินสือเยว่
ไป๋ลู่  รับบทเป็น  เจิ้งซูอี้ นักข่าวสายเศรษฐกิจ ประจำรู้เฟื่องเรื่องเงิน นิตยาสารรายสัปดาห์ชื่อดังของประเทศ อายุ 25 ปี สวย ฉลาด แอบโก๊ะ พูดมาก ไม่ชอบติดสินบน จริงจังการทำงาน เธอตั้งใจคิดหาประเด็นสัมภาษณ์เด็ดๆเพื่อเป้าหมายขึ้นปกออนไลน์ต่อเนื่อง และต่อมาเมื่อถูกคนรักสวมเขาเธอจึงคิดวางแผนเข้าหาสือเยื่ยนทำให้เขาตกหลุมรักให้ได้
หลิวตงชิ่น  รับบทเป็น กวนจี้/เสี่ยวกวนประธานกวน บริษัทการลงทุนตระกูลกวน ลูกชายของกวนเซียงเฉิง เขาคือเพื่อนสนิทสือเยี่ยน 1 ในสามนักดาบแห่งเจียงเฉิน
เจียงเพ่ยเหยา รับบทเป็น  ปี้รั่วซาน/ซานซาน เพื่อนรักตั้งแต่มหาวิทยาลัยของเจิ้งซูอี้ เป็นนักข่าวประจำ Sanjiang Interactive Entertainment Network
เว่ยเจ๋อหมิง  รับบทเป็น  อวี้โหยว ศาสตราจารย์อายุน้อยที่สุดในมหาวิทยาลัยการเงินดีกรีนักเรียนนอก อายุ 30 ปี ที่ปรึกษาบริษัทลงทุนตระกูลกวน เป็น 1 ในสามนักดาบแห่งเจียงเฉิงและถูกมารดาจับคู่นัดบอดกับเจิ้งซูอี้
เสินอวี่เจี๋ย  รับบทเป็น  ฉินสือเยว่/เสี่ยวเยว่ อายุ 22 ปี ลูกสาวสือหวยม่านกับฉินเซี่ยวหมิง หลานสาวสุดรักของสือเยี่ยน  ฉลาด เจ้าเล่ห์ อีคิวสูง จอมแผนการ เข้ามาฝึกงานที่รู้เรื่องเฟื่องเงินกับเจิ้งซูอี้ เธอแอบชอบศาสตราจารย์อวี้โหยว
เนี่ยหยวน รับบทเป็น กวนเซียงเฉิง บิดาของกวนจี้ อาของสือเยี่ยนซึ่งเป็นประธานใหญ่ในบริษัทการลงทุนตระกูลกวน รักการขี่ม้า หย่าร้างและเป็นโสด
เจิ้งลี่ รับบทเป็น ถังอี้ หัวหน้า (กอง) บรรณาธิการ รู้เฟื่องเรื่องเงิน
โจวเคออวี่ รับบทเป็น อี้หยาง/แจ็กสัน อี ประธานอี้ แห่งเทคโนโลยีม้ามืด ชายหนุ่มผู้ชื่นชอบผลงานเจิ้งซูอี้ต้องการให้เธอรับสัมภาษณ์และต่อมาหลงรักตามจีบทั้งที่รู้เธอไม่มีใจให้
โคว่เจิ้นไห่ รับบทเป็น สือเหวินกวง ประธานใหญ่บริษัทหมิงอวี้อวิ๋นช่วง บิดาของสือหวยม่านและสือเยี่ยน
ต่งฉวน รับบทเป็น ซงเย่วหลาน/สือหวยม่าน  นักร้องนักแสดงชื่อดังของประเทศมีความลับเรื่องแต่งงานปิดบังไว้และเป็นพี่สาวของสื่อเยี่ยน
หวังเหว่ย รับบทเป็น ก่งหนาน  นักข่าวการเงินและเศรษฐศาสตร์ทีมเดียวกับเจิ้งซูอี้
หลิวหมิงเฮ่า รับบทเป็น เฉินเซิ่ง เลขาและผู้ช่วยส่วนตัวของประธานสือเยี่ยน
หยางไท่หลาง รับบทเป็น เฉินคัง ประธานบริษัทเล่ออันเทคโนโลยี
อันเยว่ซือ รับบทเป็น อวี่หลิง นักข่าวสาวสายเศรษฐกิจ ประจำนิตยสารรู้เฟื่องเรื่องเงิน รุ่นพี่ขี้อิจฉาและคู่ปรับของเจิ้งซูอี้
หลูเฉิงเจว๋  รับบทเป็น เยว่ซิงโจว คนรักเก่าของเจิ้งซูอี้
เจิ้งซูหวน รับบทเป็น ฉินเล่อจือ หลานสาวคนขับรถของสือเยี่ยนเป็นมือที่สามที่ทำให้เจิ้งซูอี้ตัดขาดเยว่ซิงโจว
ข่งเหลียนสวิ้น รับบทเป็น ฟ่านเหล่ย น้าเล็กของฉินเล่อจือและเป็นคนขับรถของประธานสือเยี่ยน
หยาง มิงนา  รับบทเป็น หวังเหมยหรู มารดาของเจิ้งซูอี้
เพลงประกอบต้นฉบับ

| ลำดับ | ชื่อเพลง | ขับร้อง | ยาว |
| --- | --- | --- | --- |
| 1. | "過客" (主题曲) | 周深 |   |
| 2. | "檸檬氣泡水" (片頭曲) | 賴美雲 |   |
| 3. | "For U" | 王赫野 |   |
| 4. | "雲的味道" | 希林娜依·高 |   |
| 5. | "不說" | 胡夏 |   |
| 6. | "玫瑰" | 王晰 |   |
| 7. | "冥冥" | 黃霄雲 |   |
| 8. | "星與光" | 葉麒聖 |   |
| 9. | "Intrude my life" | 呂承珏 |   |
| 10. | "滾燙" | 祝芝浩 |   |
| 11. | "心情遙控器" | 孟佳、徐均朔 |   |
การออกฉายในจีนและไต้หวัน

| ช่อง | ที่ตั้ง | วันที่ออกอากาศ | เวลาออกอากาศ | อ้างอิง |
| --- | --- | --- | --- | --- |
| ทีวีดาวเทียมหูหนาน | จีนแผ่นดินใหญ่ | 2023/11/05 | 22：00 |  |
| แมงโก้ทีวี | จีนแผ่นดินใหญ่ | 2023/11/03 | 20：00 |  |
| IQIYI เวอร์ชันสากล | ในต่างประเทศ | 2023/11/03 | 20：00 |  |
| LiTV ภาพยนตร์และทีวีออนไลน์ |  ไต้หวัน | 2023/11/03 | 20：00 |  |
| LINE TV |  ไต้หวัน | 2023/11/03 | 20：00 |  |
| MOD |  ไต้หวัน | 2023/11/03 | 20：00 |  |
| Hami Video |  ไต้หวัน | 2023/11/03 | 20：00 |  |
| ELTA.TV |  ไต้หวัน | 2023/11/03 | 20：00 |  |
การตอบรับ

ซีรีส์เรื่องนี้ยังได้นักแสดงนำระดับท็อปของจีนอย่าง (ไป๋ลู่) และ(ดีแลน หวัง) มารับบทนำ ซึ่งทั้งคู่ต่างก็ถ่ายทอดบทบาทออกมาได้อย่างยอดเยี่ยม เรียกเสียงหัวเราะและเรียกความฟินจากแฟน ๆ ได้ไม่น้อย
การผลิตและการออกฉาย > การผลิต

เป็นซีรีส์โรแมนติกคอมเมดี้ที่ดัดแปลงทึ่ดัดแปลงสร้างมาจากนิยายออนไลน์ชื่อดัง Accidental Love (错撩) ของ เชี่ยวเหยา รวมตอนทั้งหมดที่ออกฉาย 36 ตอน ตอนละ 45 นาที
กำกับโดย(กัว ฮู) เขียนบทโดย (หยางเฉียนจือ)
การผลิตและการออกฉาย > การออกฉาย

ออกอากาศครั้งแรก วันที่ 3 พ.ย. 2566 ถึง 29 พ.ย. 2566
ออกอากาศทุกวัน:วันจันทร์ วันอังคาร วันพุธ วันเสาร์ วันอาทิตย์
แหล่งข้อมูลอื่น

จีบให้วุ่นลงทุนด้วยรัก ที่ซินล่างเวย์ปั๋ว (ในภาษาจีน)
จีบให้วุ่นลงทุนด้วยรัก ที่โต้วป้าน (ในภาษาจีน)
ทางหลวงแผ่นดินหมายเลข 3446

|  ทางหลวงแผ่นดินหมายเลข 3446 |
| --- | --- |
ถนนศรีเพ็ญ
แนวเส้นทาง
ข้อมูลของเส้นทาง
ความยาว: 90.353 กิโลเมตร (56.143 ไมล์)
มีขึ้นเมื่อ: พ.ศ. 2532–ปัจจุบัน
ทางแยกที่สำคัญ
ปลายทางทิศใต้:  ถ.สุวรรณศร ใน อ.อรัญประเทศ จ.สระแก้ว
 :    ทล.3308 ใน อ.ตาพระยา จ.สระแก้ว 
ปลายทางทิศเหนือ: อช.ตาพระยา ใน อ.ตาพระยา จ.สระแก้ว
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3446 สายตลาดโรงเกลือ–ช่องตากิ่ว หรือ ถนนศรีเพ็ญ เป็นทางหลวงแผ่นดินที่เชื่อมระหว่างตลาดโรงเกลือ กับช่องตากิ่ว อุทยานแห่งชาติตาพระยา โดยเริ่มต้นจากอำเภออรัญประเทศ และสิ้นสุดที่อำเภอตาพระยา จังหวัดสระแก้ว
ประวัติ

ก่อนหน้านี้ ก่อนที่จะมีการใช้ชื่อเรียกว่าทางหลวงแผ่นดินหมายเลข 3446 หรือ ถนนศรีเพ็ญ ได้มีการก่อสร้างถนนตามแนวชายแดนกัมพูชาอยู่ก่อนแล้วภายใต้รัฐบาลของ หม่อมราชวงศ์คึกฤทธิ์ ปราโมช แต่ไม่ได้สร้างต่อเนื่องกันตลอดแนว จึงเรียกถนนในเวลานั้นว่าถนนคึกฤทธิ์ ต่อมาได้มีการสร้างและกำหนดชื่อว่า ถนนศรีเพ็ญ สร้างขึ้นในปี พ.ศ. 2532 เป็นแนวคิดของ พลโท ศัลย์ ศรีเพ็ญ แม่ทัพภาคในเวลานั้น เพื่อใช้เป็นเส้นทางสำหรับการสัญจรตามแนวชายแดนไทยและกัมพูชา ต่อมาถูกใช้เป็นเส้นทางยุทธศาสตร์ในการเสริมกำลังตามแนวชายแดน โดยแนวเส้นทางทอดยาวไปในเขตอำเภออรัญประเทศ อำเภอโคกสูง และอำเภอตาพระยา บางส่วนอยู่ในฝั่งของอำเภอคลองหาด แต่อยู่นอกแนวทางหลวงแผ่นดินหมายเลข 3446 โดยก่อนหน้านี้แนวถนนดังกล่าวเป็นแนวของคูดักรถถังป้องกันการรุกรานจากประเทศเวียดนามช่วงปี พ.ศ. 2518–2522
ในปี พ.ศ. 2537 ได้มีการกำหนดหมายเลขให้เป็น ทางหลวงแผ่นดินหมายเลข 3446 และถูกกำหนดชื่อทางหลวงว่า เลียบชายแดนช่วงคลองลึก–สันรอชะงัน เปลี่ยนแปลงในปี พ.ศ. 2544 เป็น เลียบชายแดนไทย/กัมพูชาช่วงคลองลึก–ทัพไทย (สันลอชงัน)  ก่อนจะเปลี่ยนเป็นชื่อทางหลวง ตลาดโรงเกลือ–ช่องตากิ่ว
ปัจจุบันตามแนวเส้นทางยังประสบปัญหาการเก็บกู้วัตถุระเบิดที่มีการวางไว้ตั้งแต่ช่วงสงครามกลางเมืองกัมพูชา ซึ่งมีการทยอยเข้าเก็บกู้แล้วในหลายพื้นที่ โดยจะมีการเปิดเส้นทางช่วงช่องตะกิ่วที่ตัดผ่านอุทยานแห่งชาติตาพระยาช่วงเทศกาลเพื่อแบ่งเบาการจราจรหนาแน่นบนช่องเขาตะโกบนทางหลวงแผ่นดินหมายเลข 348 ในช่วงเทศกาลเพื่อใช้ไปยังอำเภอละหานทราย จังหวัดบุรีรัมย์ ซึ่งปกติไม่เปิดให้ใช้งานเส้นทางดังกล่าว โดยแยกจากทางหลวงแผ่นดินหมายเลข 348 ที่บ้านแสง์ กิโลเมตรที่ 55+135 ผ่านทางหลวงแผ่นดินหมายเลข 3308 ไปบรรจบที่กิโลเมตรที่ 68+000 ของทางหลวงแผ่นดินหมายเลข 3446 และวิ่งไปจนสิ้นสุดสายทางเชื่อมต่อกับถนนของอุทยาน นอกจากนี้ยังใช้เป็นเส้นทางสำรองเวลาที่ทางหลวงแผ่นดินหมายเลข 348 ไม่สามารถใช้การได้
รายละเอียดเส้นทาง

ทางหลวงแผ่นดินหมายเลข 3446 หรือ ถนนศรีเพ็ญ เป็นถนนขนาด 2 ช่องจราจรสวนกันในเส้นทางปกติ และ 4 ช่องจราจรในเขตเมือง พื้นผิวแบบแอสฟัลท์ ระยะทางรวม 90.353 กิโลเมตร (56.143 ไมล์) เป็นเส้นทางสายยุทธศาสตร์ตามแนวชายแดนกัมพูชาของประเทศไทยคู่ขนานไปกับถนนหมายเลข 58 ของประเทศกัมพูชา โดยจะพบกับจุดตรวจของกองกำลังประจำถิ่น (ทหารพรานและตำรวจตระเวนชายแดน) ตลอดแนวเส้นทาง เพื่อรักษากฎหมายและรักษาความมั่นคงในพื้นที่ชายแดน ซึ่งตลอดเส้นทางเป็นพื้นที่เกษตรกรรมทั้งสองด้านของถนนและยังมีพื้นที่บางส่วนถูกรุกล้ำเข้ามาทำกินโดยชาวบ้านกัมพูชารวมถึงยังเคยถูกกล่าวอ้างโดยฝั่งกัมพูชาว่าถนนสายนี้เป็นแนวเขตแดนของฝั่งกัมพูชา รวมถึงในบางพื้นที่ตามแนวทางหลวงแผ่นดินหมายเลข 3446 ยังคงมีทุ่นระเบิดหลงเหลืออยู่รอการเก็บกู้จากหน่วยเก็บกู้ระเบิดเพื่อมนุษยธรรมที่ 1 กองกำลังบูรพา
ทางหลวงแผ่นดินหมายเลข 3446 มีจุดเริ่มต้นในอำเภออรัญประเทศในเทศบาลเมืองอรัญญประเทศ ผ่านตำบลป่าไร่เข้าสู่อำเภอโคกสูงในตำบลโนนหมากมุ่น ผ่านตำบลโคกสูง ตำบลหนองแวง และเข้าสู่อำเภอตาพระยาในตำบลตาพระยา ผ่านตำบลทัพเสด็จ และสิ้นสุดที่ตำบลทัพไทยในเขตอุทยานแห่งชาติตาพระยา โดยสามารถใช้เส้นทางในช่วงเทศกาลวันหยุดยาวหากกองกำลังบูรพามีการประกาศให้ใช้งานได้เพื่อผ่านช่องตากิ่วเพื่อไปยังภาคตะวันออกเฉียงเหนือผ่านอำเภอละหานทราย จังหวัดบุรีรัมย์
เขตการควบคุม

ทางหลวงแผ่นดินหมายเลข 3446 แบ่งเขตการควบคุมออกเป็น 2 ตอน ได้แก่
| ช่วงที่ | ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
| 1 | 0101 | ตลาดโรงเกลือ–ป่าไร่ | 0+000–14+000 | 14.000 | หมวดทางหลวงอรัญประเทศ | แขวงทางหลวงสระแก้ว (วัฒนานคร) | สระแก้ว |
| 2 | 0102 | ป่าไร่–ช่องตากิ่ว | 14+000–90+353 | 76.353 | หมวดทางหลวงตาพระยา | แขวงทางหลวงสระแก้ว (วัฒนานคร) | สระแก้ว |
| รวม | รวม | 2 ตอนควบคุม | รวมระยะทาง | 90.353 กม. | 90.353 กม. | 90.353 กม. | 90.353 กม. |
สถานที่สำคัญ > สถานที่ท่องเที่ยว

อุทยานประวัติศาสตร์สด๊กก๊อกธม
แหล่งข้อมูลอื่น

ระบบสารสนเทศโครงข่ายทางหลวง กรมทางหลวง กระทรวงคมนาคม
พื้นที่ในเขตเทศบาลเมืองอรัญญประเทศ
หอพระคันธารราษฎร์

| หอพระคันธารราษฏร์> ข้อมูลพื้นฐาน |
| --- | --- |
ที่ตั้ง: วัดพระศรีรัตนศาสดาราม เขตพระนคร
ศาสนา: ศาสนาพุทธ
จังหวัด: กรุงเทพมหานคร
ประเทศ: ประเทศไทย
การสร้าง
สถาปัตยกรรม: สถาปัตยกรรมไทย
ผู้สร้าง: พระบาทสมเด็จพระจอมเกล้าเจ้าอยู่หัว


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: วัดพระศรีรัตนศาสดาราม
เลขอ้างอิง: 0005574
 
 
 
หอพระคันธารราษฏร์ เป็นหอที่สร้างขึ้นเพื่อประดิษฐานพระคันธารราษฎร์  เพื่อใช้ในพิธีขอฝน สมัยรัชกาลที่ 5 เนื่องด้วยการบูรณปฏิสังขรณ์และการสร้างหอต่างๆ ขึ้น  ในสมัยรัชกาลที่ 4  ยังไม่เสร็จ รัชกาลที่ 5 จึงได้โปรดเกล้าฯ ให้สร้างต่อจนแล้วเสร็จ  ทันกับการฉลองกรุงเทพฯ 100 ปี นอกจากนั้นก็ได้โปรดเกล้าฯให้สร้างบุษบกประดิษฐานพระบรมราชสัญลักษณ์ของรัชกาลต่างๆ รวม  3  องค์  หลังจากนั้นก็มิได้มีการสร้างสิ่งใดที่สำคัญเพิ่มเติมในวัดพระศรีรัตนศาสดาราม  นอกจากการบูรณปฏิสังขรณ์ในสมัยพระบาทสมเด็จพระปกเกล้าเจ้าอยู่หัว และรัชกาลปัจจุบันเมื่อคราวฉลองกรุงเทพฯ 150 ปี และ 200 ปีตามลำดับ
แหล่งข้อมูลอื่น

แผนที่และภาพถ่ายทางอากาศของ หอพระคันธารราษฎร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′04″N 100°29′35″E﻿ / ﻿13.7510104°N 100.4930431°E﻿ / 13.7510104; 100.4930431
| ด ค กพระบรมมหาราชวัง |
| --- | --- | --- |
| วัดพระแก้ว |  กลุ่มพระอุโบสถ  กลุ่มฐานไพที (พระศรีรัตนเจดีย์  พระมณฑป  ปราสาทพระเทพบิดร)  กลุ่มอาคารประกอบ (พระเศวตกุฏาคารวิหารยอด  หอพระมณเฑียรธรรม  หอพระนาก  พระอัษฏามหาเจดีย์  หอระฆัง)  |  |
| กลุ่มสวนศิวาลัย |  พระที่นั่งศิวาลัยมหาปราสาท  พระที่นั่งบรมพิมาน  พระที่นั่งมหิศรปราสาท  พระที่นั่งสีตลาภิรมย์  พระพุทธรัตนสถาน  พระที่นั่งสุทไธสวรรยปราสาท  |  |
| หมู่พระมหามณเฑียร |  พระที่นั่งจักรพรรดิพิมาน  พระที่นั่งไพศาลทักษิณ  พระที่นั่งอมรินทรวินิจฉัย  พระที่นั่งเทพสถานพิลาศและพระที่นั่งเทพอาสน์พิไล  พระที่นั่งดุสิตาภิรมย์  พระที่นั่งราชฤดี  พระที่นั่งสนามจันทร์  หอพระสุราลัยพิมาน  หอพระธาตุมณเฑียร  หอศาสตราคม  เก๋งนารายณ์  |  |
| หมู่พระที่นั่งจักรีฯ |  พระที่นั่งจักรีมหาปราสาท  พระที่นั่งมูลสถานบรมอาสน์  พระที่นั่งสมมติเทวราชอุปบัติ  พระที่นั่งบรมราชสถิตยมโหฬาร  พระที่นั่งเทวารัณยสถาน  พระที่นั่งอมรพิมานมณี  พระที่นั่งสุทธาศรีอภิรมย์  พระที่นั่งนิพัทธพงศ์ถาวรวิจิตร  พระที่นั่งดำรงสวัสดิ์อนัญวงศ์  พระที่นั่งบรรณาคมสรณี  พระที่นั่งปรีดีราชวโรทัย  พระที่นั่งเทพดนัยนันทยากร  สวนสวรรค์  |  |
| หมู่พระมหาปราสาท |  พระที่นั่งดุสิตมหาปราสาท  พระที่นั่งพิมานรัตยา  พระที่นั่งอาภรณ์ภิโมกข์ปราสาท  พระที่นั่งราชกรัณยสภา  ศาลาอรรถวิจารณ์  พระปรัศว์  เรือนจันทร์  หอธรรมสังเวช  ศาลาราชการุณย์  |  |
| เขตพระราชฐานชั้นใน |  พระตำหนักสมเด็จพระศรีสวรินทิราบรมราชเทวี พระพันวัสสาอัยยิกาเจ้า  พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี  ตำหนักเจ้าดารารัศมี พระราชชายา  ตำหนักพระองค์เจ้าอัพภันตรีปชาและพระองค์เจ้าทิพยาลังการ  เรือนเจ้าจอมมารดาแส  เรือนเจ้าจอมก๊กออ  แถวเต๊ง  สระพระองค์อรไทยฯ  |  |
| สถานศึกษา |  โรงเรียนพระตำหนักสวนกุหลาบ  โรงเรียนช่างฝีมือในวัง  |  |
| อาคารอื่น ๆ |  พิพิธภัณฑ์วัดพระศรีรัตนศาสดาราม  ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์  อาคารราชบัณฑิตยสถาน (เดิม)  ประตูพระบรมมหาราชวัง  ป้อมรอบกำแพงพระบรมมหาราชวัง  พระที่นั่งไชยชุมพล  หอแก้วศาลพระภูมิ  ศาลาสหทัยสมาคม  |  |
| สถานที่ในอดีต |  พระอภิเนาว์นิเวศน์  พระที่นั่งอมรินทราภิเษกมหาปราสาท  พระที่นั่งเย็น  พระที่นั่งทองในสวนขวา  เก๋งโรงละครหรือเก๋งโรงมหาสภา  พระที่นั่งรอบสกุณวัน  พระที่นั่งทรงผนวช  |  |
สะพานดาว

| สะพานดาว |
| --- | --- |
ประเภท: ดราม่าชีวิต-สะท้อนสังคม
สร้างโดย:  บ. กันตนา วิดีโอ โปรดักชั่น จำกัด
เขียนโดย: บทประพันธ์ : ทมยันตี บทโทรทัศน์ : จินตบุตร
กำกับโดย: ฐาปกรณ์ ดิษยนันทน์
แสดงนำ: ศุภวัฒน์ อ่ำประสิทธิ์ ศรีริต้า เจนเซ่น
ดนตรีแก่นเรื่องเปิด: "สะพานดาว"  โดย เต้ ปิยะรัฐ กัลย์จาฤก
ประเทศแหล่งกำเนิด:  ประเทศไทย
ภาษาต้นฉบับ: ภาษาไทย
จำนวนตอน: 15
การผลิต
สถานที่ถ่ายทำ:  ประเทศไทย
ความยาวตอน: 120 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: พฤษภาคม ค.ศ. 1999 (1999-05) – มิถุนายน ค.ศ. 1999 (1999-06)
สะพานดาว เป็นละครโทรทัศน์ แนวโรแมนติก-ดราม่า-สะท้อนสังคม สร้างเมื่อปี พ.ศ. 2542 นำแสดงโดย ศุภวัฒน์ อ่ำประสิทธิ์ และ ศรีริต้า เจนเซ่น จากบทประพันธ์เรื่อง 'สะพานดาว' ของ ทมยันตี เขียนบทโทรทัศน์โดย จินตบุตร กำกับการแสดงโดย ฐาปกรณ์ ดิษยนันทน์ ผลิตโดย  บ. กันตนา วิดีโอ โปรดักชั่น จำกัด ออกอากาศทางช่อง 7
เรื่องย่อ

สะพานดาวเป็นเรื่องราว ความรักที่ไม่น่าจะเป็นไปได้ระหว่าง "จักร" กับ "ปูเป้" สาวสวยนักเรียนนอกที่เกิดมาบนกองเงินกองทองเพราะเป็นลูกสาวนายแบงค์ใหญ่ที่มีฐานะร่ำรวย ซึ่งต่างกับจักรที่เป็นเด็กวัดลูกครึ่งราวฟ้ากับดิน  คนที่ต้องสู้ชีวิตทุกก้าวเดินที่ติดดินอย่าง "จักร" และลูกสาวนายแบงค์ใหญ่ที่มีแต่ความหรูหราและสุขสบายมาทั้งชีวิตอย่าง "ปูเป้" ได้ก้าวมาพบกันบน "ความต่าง" ที่ "เหมือน" กันราวกับว่าถูกหล่อหลอมจากสิ่งเดียวกัน เพราะทั้งคู่ต่างก็รักในศักดิ์ศรี มีความจริงใจ ซื่อตรงต่อความรู้สึกของตัวเองและของกันและกัน จึงสามารถสานสัมพันธ์ "ความเป็นเพื่อน" จนในที่สุดกลายเป็นความรัก แต่ทั้งสองจะสมหวังได้อย่างไรถ้าคนหนึ่งอยู่ติดดิน แต่อีกคนหนึ่งอยู่สูงเป็นดาวที่สกาวเหนือดาวทุกดวงบนท้องฟ้า คำตอบคือ "สะพานดาว" ที่สร้างด้วยหัวใจเท่านั้นที่จะสามารถเป็นสะพานที่ทอดจากดินไปสู่ดาวได้
ผลงานเรื่อง 'สะพานดาว' ของทมยันตี นักเขียนศิลปินแห่งชาติเรื่องนี้มีเนื้อเรื่องที่แฝงเต็มไปด้วยคติและคำสอนที่อิงกับหลักธรรมในพุทธศาสนาของการทำดีได้ดี เมื่อนำมาสร้างเป็นละครโทรทัศน์ 'สะพานดาว' จึงกลายเป็นละครรักแนวสะท้อนสังคมที่ส่งเสริมและแนะแนวให้คนในสังคมปฏิบัติตนเป็นคนดี ซึ่งแปลกสำหรับละครหลังข่าวแต่กลับได้รับความนิยมสูง ทั้งๆที่ไม่มีตัวชูโรงเพราะทั้งพระเอกและนางเอกยังใหม่ทั้งคู่ 'สะพานดาว' เป็นผลงานการแสดงละครเรื่องแรกของศรีริต้า เจนเซ่น  และเป็นผลงานสร้างชื่อให้ ศุภวัฒน์ อ่ำประสิทธิ์
รายชื่อนักแสดง

| นักแสดง | รับบท |
| --- | --- |
ศุภวัฒน์ อ่ำประสิทธิ์: จักร
ศรีริต้า เจนเซ่น: ปูเป้
สำลี สังวาลย์: ไอ้ดำ
รุจน์ รณภพ: ชาญ
อรนภา กฤษฎี: นงนาถ
เคน สตรุทเกอร์: มิสเตอร์ลาฟ
นพชัย ชัยนาม: ฟรังซัว
ทิฐิ พุ่มอ่อน: เอนก
พอลลีน เรือนเพชร: คัดเค้า
วีระชัย หัตถโกวิท: โคจร
อมรา อัศวนนท์: คุณหญิงเสงี่ยม
ปราบ ยุทธพิชัย: พตท สินธู
ฟร้อนท์ มอนท์โกเมอรี่: ราชาวดี
เพลงประกอบละคร

'สะพานดาว' ขับร้องโดย เต้ ปิยะรัฐ กัลย์จาฤก
แหล่งข้อมูลอื่น

สะพานดาว ที่อินเทอร์เน็ตมูวีเดตาเบส
ข้อมูลของละครเรื่อง'สะพานดาว' ที่เว็บละครและภาพยนตร์นานาชาติ 'My Drama List'
ข้อมูลของละครเรื่อง'สะพานดาว'ที่เว็บละครและภาพยนตร์นานาชาติ 'The Movie Database'
ข้อมูลของละครเรื่อง'สะพานดาว'ที่เว็บทางการของ ศุภวัฒน์ อ่ำประสิทธิ์
เกิลส์ แบนด์ คราย

Japanese anime television series
| --- | --- |
เกิลส์ แบนด์ คราย
ガールズバンドクライ (Gāruzu Bando Kurai)
ชื่อภาษาอังกฤษ: Girls Band Cry
แนว: ดนตรี
สร้างโดย: โทเอแอนิเมชัน
อนิเมะโทรทัศน์
กำกับโดย: คาซึโอะ ซากาอิ
อำนวยการสร้างโดย: ทาดาชิ ฮิรายามะ
เขียนบทโดย: จุกกิ ฮานาดะ 
ดนตรีโดย: เคนจิ ทาไม
สตูดิโอ: โทเอแอนิเมชัน
ถือสิทธิ์โดย: การ์ตูนคลับ
เครือข่าย: Tokyo MX, Sun TV, KBS Kyoto, BS11
ฉาย:  6 เมษายน พ.ศ. 2567  –  29 มิถุนายน พ.ศ. 2567
ตอน: 13
เกม
เกิลส์ แบนด์ คราย (ญี่ปุ่น: ガールズバンドクライ, โรมาจิ: Gāruzu Bando Kurai) เรียกอย่างย่อว่าการุคุระ (ガルクラ, GaruKura), เป็นออริจินัลอนิเมะซีรีส์ทางโทรทัศน์ญี่ปุ่นที่สร้างและผลิตโดยโทเอแอนิเมชัน กำกับโดยคาซึโอะ ซากาอิ และเขียนบทโดยจุกกิ ฮานาดะ โดยนาริ เทชิมะเป็นผู้ออกแบบตัวละคร มาริ คอนโดะและแจฮุนจุงทำหน้าที่เป็นผู้กำกับ CGI และเคนจิ ทาไมเป็นผู้แต่งเพลง ออกอากาศในเดือนเมษายนถึงมิถุนายน พ.ศ. 2567 บนช่องโตเกียวเอ็มเอ็กซ์และเครือข่ายอื่นๆ
ตัวละคร > โทเกนาชิ โทเกอาริ

โทเกนาชิ โทเกอาริ (トゲナシトゲアリ, Togenashi Togeari, แปลว่า "มดหนาม") เป็นวงดนตรีหลักของเรื่อง ซึ่งส่วนใหญ่ประกอบด้วยผู้ออกจากโรงเรียนมัธยมปลาย ก่อนการก่อตั้งวง สมาชิกแต่ละคนเป็นส่วนหนึ่งของสองวง โดยมีนีนะ โมโมกะ และซูบารุแสดงภายใต้ชื่อ "ชินคาวาซากิ (ชั่วคราว)" (新川崎（仮）, Shin-Kawasaki (Kari)) และโทมะและลูปาทำหน้าที่เป็นคู่โวคาลอยด์ เบนิ-โชกะ(Beni-Shouga) หลังจากรวมเข้าด้วยกัน ชื่อใหม่ของพวกเขามาจากการที่นีนะอ่านเสื้อของผู้ชมพูดว่า "Togeari Togenashi" ในระหว่างการแสดงสดที่สุวะ ไลฟ์ เฮาส์ กิ๊ก
ตัวละคร > ไดมอนด์ ดัสท์

ไดมอนด์ ดัสท์ (Diamond Dust, ダイヤモンドダスト) เป็นวงดนตรีร็อคไอดอลที่นีนะนับถือและโมโมกะเป็นสมาชิกอยู่ โดยเริ่มจากกลุ่มเพื่อนที่ก่อตั้งวงดนตรีโรงเรียนก่อนที่จะลาออกและเซ็นสัญญากับค่ายเพลงใหญ่เมื่อโมโมกะออกจากวง
การผลิตและการเปิดตัว

ใน พ.ศ. 2564 โทเอแอนิเมชัน, อาเกฮะสปริงและยูนิเวอร์แซล มิวสิค เจแปน ประกาศว่าพวกเขาจะริเริ่มโปรเจ็กต์ใหม่ซึ่งจะรวมแอนิเมชันเข้ากับกิจกรรมของวงดนตรีจริง ในปีเดียวกันนั้น อาเกฮะสปริงด้วยความช่วยเหลือจากโทเอแอนิเมชันและยูนิเวอร์แซล มิวสิค เจแปน ได้จัดการออดิชั่นชื่อ "Girl's Rock Audition" สำหรับนักร้อง นักกีตาร์ มือเบส มือกลอง และมือคีย์บอร์ดของวงดนตรีหญิงล้วนซึ่งจะเป็นแกนหลัก  ของโครงการ
โปรเจ็กต์อนิเมะต้นฉบับที่ผลิตโดยโทเอแอนิเมชันที่มีชื่อว่า เกิลส์แบนด์คราย ได้รับการประกาศเมื่อวันที่ 24 เมษายน พ.ศ. 2566 โดยมีการเปิดเผยภาพทีเซอร์  ภาพประกอบด้วยหญิงสาวถือกีตาร์พร้อมสโลแกน "Throw in All the Anger, Joy, and Sadness." (怒りも喜びも哀しさも全部ぶちこめ。) ในวันที่ 29 พฤษภาคมของปีเดียวกัน ภาพหลักของอนิเมะเรื่องนี้ได้ถูกเปิดเผยพร้อมกับนักแสดงหลักและทีมงาน สมาชิกทั้งห้าของโทเกนาชิ โทเกอาริก็ถูกเปิดเผยพร้อมกับมิวสิควิดีโอของสองเพลงของพวกเขา คือ "นา โมะ นากิ โมะ คาโมะ" (名もなき何もかも, Na mo Naki Nani mo Kamo, "ชื่อนิรนาม") และ "อิตซึวาริ โนะ โคโตวาริ" (偽りの理, Itsuwari no Kotowari, "ไม่มีสัมผัสหรือเหตุผล") เปิดตัวในช่องยูทูบของโครงการ
ในเดือนต่อๆ มา มิวสิกวิดีโอเพิ่มเติมที่มาพร้อมกับเพลงที่เพิ่งเปิดตัวจะถูกเผยแพร่ในช่องของพวกเขาควบคู่ไปกับวิดีโอแนะนำของสมาชิกแต่ละคนของโทเกนาชิ โทเกอาริ เพลงเหล่านี้จะถูกรวบรวมเป็นซิงเกิลในเวลาต่อมา ในวันที่ 20 ธันวาคม พ.ศ. 2566 PV แรกของอนิเมะได้รับการเผยแพร่โดยมีกำหนดออกอากาศในเดือนเมษายน พ.ศ. 2567 PV ตัวที่สองได้รับการเผยแพร่ในเวลาต่อมาในวันที่ 9 กุมภาพันธ์ พ.ศ. 2567 โดยยืนยันวันออกอากาศในวันที่ 6 เมษายนของปีเดียวกัน
สื่อ > เพลง

ผลงานเพลงของเกิลส์ แบนด์ คราย ประกอบด้วยสตูดิโออัลบั้ม 1 อัลบั้มและซิงเกิล 9 เพลงที่ขับร้องโดยวงโทเกนาชิ โทเกอาริ ซึ่งเป็นวงหลักของเรื่องนี้ นอกจากนี้ ยังมีการปล่อยซิงเกิ้ลดิจิทัล 2 เพลงโดยวงดนตรีสมมติที่มีชื่อว่าไดมอนด์ ดัสท์ เพลงทั้งหมดเผยแพร่ภายใต้สังกัดยูนิเวอร์แซล มิวสิค เจแปน
สื่อ > เพลง > โทเกนาชิ โทเกอาริ > ซิงเกิล

| ชื่อ | วันที่วางจำหน่าย | ตำแหน่งการจัดอันดับของชาร์ต> Oricon | ตำแหน่งการจัดอันดับของชาร์ต> JPN | อ้างอิง |
| --- | --- | --- | --- | --- |
| Na mo Naki Nani mo Kamo (名もなき何もかも) | 26 กรกฎาคม 2566 (2023-07-26) | — | 82 |  |
| Kiutsu, Hakudaku-su (気鬱、白濁す) | 30 สิงหาคม 2566 (2023-08-30) | — | 96 |  |
| Hazete Saku (爆ぜて咲く) | 25 ตุลาคม 2566 (2023-10-25) | — | 70 |  |
| Gokushiteki Gokusaishoku Ansā (極私的極彩色アンサー) | 20 ธันวาคม 2566 (2023-12-20) | — | 58 |  |
| Unmei ni Kaketai Ronri (運命に賭けたい論理) | 29 กุมภาพันธ์ 2567 (2024-02-29) | — | 69 |  |
| Zattō, Bokura no Machi (雑踏、僕らの街) | 22 พฤษภาคม 2567 (2024-05-22) | 16 | 18 |  |
| Darenimo Narenai Watashi Dakara (誰にもなれない私だから) | 22 พฤษภาคม 2567 (2024-05-22) | 22 | 23 |  |
| Shikai no Sumi Kuchiru Oto (視界の隅朽ちる音) | 19 มิถุนายน 2567 (2024-06-19) | 9 | 11 |  |
| Kuuhaku to Katarushisu (空白とカタルシス) | 10 กรกฎาคม 2567 (2024-07-10) | 6 | 5 |  |
"—" หมายถึง ไม่ได้ติดอันดับในชาร์ตจัดอันดับ
สื่อ > เพลง > โทเกนาชิ โทเกอาริ > อัลบั้ม

| ชื่อ | วันที่วางจำหน่าย | ตำแหน่งการจัดอันดับของชาร์ต> Oricon | ตำแหน่งการจัดอันดับของชาร์ต> JPN | อ้างอิง |
| --- | --- | --- | --- | --- |
| Togeari (棘アリ) | 24 เมษายน 2567 (2024-04-24) | 10 | 8 |  |
| Togenashi (棘ナシ) | ธันวาคม 2567 (2024-828) | TBA | TBA |  |
| Original Soundtrack | 11 กันยายน 2567 (2024-09-11) | TBA | TBA |  |
สื่อ > เพลง > ไดมอนด์ ดัสท์

| ชื่อ | วันที่วางจำหน่าย | อ้างอิง |
| --- | --- | --- |
| Eternal Flame 〜Sora no Hako〜 (ETERNAL FLAME 〜空の箱〜) | 24 พฤษภาคม 2567 (2024-05-24) |  |
| Cycle of Sorrow | 15 มิถุนายน 2567 (2024-06-15) |  |